


MARIJAMPOLĖS SAVIVALDYBĖS TARYBA


SPRENDIMAS
DĖL PAPILDOMŲ LENGVATŲ SUTEIKIMO MARIJAMPOLĖS SAVIVALDYBĖS GYVENTOJAMS, TURINTIEMS ŠEIMOS KORTELĘ, TVARKOS APRAŠO PATVIRTINIMO

2020 m. rugpjūčio 31 d. Nr. 1-290
Marijampolė




Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 38 punktais, Lietuvos Respublikos šeimos kortelės įstatymo 6 straipsnio 5 dalimi, Šeimos kortelės programa, patvirtinta Lietuvos Respublikos socialinės apsaugos ir darbo ministro 2019 m. gegužės 21 d. įsakymu Nr. A1-286 „Dėl šeimos kortelės programos patvirtinimo“, Marijampolės savivaldybės taryba nusprendžia:
Patvirtinti Papildomų lengvatų suteikimo Marijampolės savivaldybės gyventojams, turintiems šeimos kortelę, tvarkos aprašą (pridedama). 
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. 



Savivaldybės meras					Povilas Isoda

PATVIRTINTA
Marijampolės savivaldybės tarybos 
2020 m. rugpjūčio 31 d. sprendimu  Nr.1-290



 SKYRIUS


.	Papildomų lengvatų suteikimo Marijampolės savivaldybės gyventojams, turintiems šeimos kortelę, tvarkos aprašas (toliau – Aprašas) nustato pagrindines sąvokas, teisę į papildomas lengvatas, papildomas lengvatas, papildomų lengvatų finansavimą bei papildomų lengvatų suteikimo organizavimą.  
.	Aprašas parengtas įgyvendinant Lietuvos Respublikos šeimos kortelės įstatymą.
.	Šis Aprašas taikomas asmenims, kurie Lietuvos Respublikos gyvenamosios vietos deklaravimo įstatymo nustatyta tvarka deklaravę gyvenamąją vietą arba yra įtraukti į gyvenamosios vietos nedeklaravusių asmenų apskaitą Marijampolės savivaldybėje, bei asmenims, kurie Marijampolės savivaldybės teritorijoje nuomojasi būstą.
. Apraše vartojamos sąvokos:
. Gausi šeima – tėvai, nuolatiniai globėjai (rūpintojai), kurie augina ir (ar) nuolatinai globoja (rūpina) tris ar daugiau vaikų iki 18 metų, taip pat susituokęs asmuo, su kuriuo teismo sprendimu dėl sutuoktinių gyvenimo skyrium yra likę gyventi jų trys ar daugiau vaikų iki 18 metų, arba vienas iš tėvų ir jų trys ar daugiau vaikų iki 18 metų, taip pat jų nesusituokę ir savo vaikų neturintys pilnamečiai vaikai iki 24 metų, kurie mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje pagal nuolatinės studijų formos programą, arba bendrojo ugdymo mokyklas baigę šių šeimų vaikai laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos.
. Šeima, prižiūrinti (slauganti) neįgalųjį, – šeima, kurioje kartu su tėvais gyvena vaikas, kuriam nustatytas neįgalumo lygis, arba darbingo amžiaus nesusituokęs asmuo, kuriam nustatytas specialusis nuolatinės priežiūros (pagalbos) ar specialusis nuolatinės slaugos poreikis.
. Šeimos kortelė – Lietuvos Respublikos socialinės apsaugos ir darbo ministro nustatyta tvarka išduotas dokumentas, kuriame įrašyti šeimos kortelės turėtojo vardas, pavardė, kortelės identifikacinis numeris, arba į išmanųjį įrenginį atsisiunčiama mobilioji šeimos kortelės programa.
. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos išmokų vaikams įstatyme, Lietuvos Respublikos neįgaliųjų socialinės integracijos įstatyme, Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme.
. Už Aprašo įgyvendinimą atsakingas Marijampolės savivaldybės administracijos Piniginės paramos skyrius (toliau – Piniginės paramos skyrius). 

 SKYRIUS


. 2020 m. rugpjūčio 1 d. papildoma išmoka vaikui kaip šeimai, auginančiai tris ir daugiau vaikų, buvo mokama 583 šeimoms, išmoką neįgaliajam vaikui gavo 224 vaikai, slaugos išlaidų tikslinė kompensacija  mokama 40 neįgaliųjų vaikų: 16 neįgaliųjų vaikų, kuriems nustatytas slaugos poreikis,  5 neįgaliesiems vaikams, kuriems nustatytas pirmojo lygio specialusis nuolatinės slaugos poreikis, 19 neįgaliųjų vaikų, kuriems nustatytas antrojo lygio specialusis nuolatinės slaugos poreikis, priežiūros (pagalbos) išlaidų tikslinė kompensacija mokama: 115 neįgaliųjų vaikų: 16 sunkaus neįgalumo vaikui iki 18 m., 70 vidutinio neįgalumo vaikui iki 18 m., 3 sunkaus neįgalumo vaikams, kuriems nustatytas pirmojo lygio specialusis nuolatinės priežiūros (pagalbos) poreikis, 8 vidutinio neįgalumo vaikams, kuriems nustatytas pirmojo lygio specialusis nuolatinės priežiūros (pagalbos) poreikis, 1 sunkaus neįgalumo vaikui, kuriam nustatytas antrojo lygio specialusis nuolatinės priežiūros (pagalbos) poreikis, 14 vidutinio neįgalumo vaikų, kuriems nustatytas antrojo lygio specialusis nuolatinės priežiūros (pagalbos) poreikis, 3 lengvo neįgalumo vaikams, kuriems nustatytas antrojo lygio specialusis nuolatinės priežiūros (pagalbos) poreikis. 22 šeimoms, auginančioms tris ir daugiau vaikų mokama socialinė pašalpa. 
. Gausios šeimos ir šeimos, prižiūrinčios (slaugančios) neįgalųjį, susiduria su didesniais sunkumais mokant už apsilankymą kultūros renginiuose, kino filmuose, už vaikų neformalųjį ugdymą, apsirūpindamos būtiniausiomis prekėmis ir kitomis paslaugomis, reikalingomis jų gerovei užtikrinti. Lietuvos statistikos departamento duomenimis, šeimos, kuriose auga 3 ir daugiau vaikų, dažniau patiria skurdo riziką. 2017 m. šeimų, auginančių 3 ir daugiau vaikų, skurdo rizikos lygis buvo 44,3 proc. Nacionalinio skurdo mažinimo organizacijų tinklo duomenimis, 2017 m. asmenų, turinčių negalią, skurdo rizikos rodiklis (35,1 proc.) buvo beveik dvigubai didesnis negu tų, kurie negalios neturi (17,1 proc.).

 SKYRIUS


. Teisę į papildomas lengvatas, numatytas Aprašo 11 punkte turi kiekvienas gausios šeimos narys arba šeimos, prižiūrinčios (slaugančios) neįgalųjį, narys (toliau – šeimos kortelės turėtojas): 
. gausios šeimos tėvas, motina, nuolatinis globėjas (rūpintojas), jų sutuoktiniai ar vienas iš tėvų, kuris augina ir (ar) nuolat globoja (rūpina) tris ar daugiau vaikų, vaikas, augantis arba nuolat globojamas (rūpinamas) gausioje šeimoje, iki jam sukaks 18 metų, vyresni negu 18 metų vaikai ar buvę nuolat globojami (rūpinami) vaikai, jeigu jie mokosi pagal bendrojo ugdymo programą, pagal formaliojo profesinio mokymo programą arba studijuoja aukštojoje mokykloje pagal nuolatinės studijų formos programą (įskaitant ir akademinių atostogų laikotarpį), bet ne ilgiau, iki jiems sukaks 24 metai;
. šeimos, prižiūrinčios (slaugančios) neįgalųjį, tėvas, motina, nuolatinis globėjas (rūpintojas), jų sutuoktiniai ar vienas iš tėvų, kuris prižiūri (slaugo) kartu su juo gyvenantį, nuolat globojamą (rūpinamą) vaiką, kuriam nustatytas neįgalumo lygis, arba darbingo amžiaus nesusituokusį asmenį, kuriam nustatytas specialusis nuolatinės priežiūros (pagalbos) ar specialusis nuolatinės slaugos poreikis, kiti auginami ar nuolat globojami (rūpinami) vaikai, iki jiems sukaks 18 metų, ir vyresni negu 18 metų vaikai ar buvę nuolat globojami (rūpinami) vaikai, jeigu jie mokosi pagal bendrojo ugdymo programą, pagal formaliojo profesinio mokymo programą arba studijuoja aukštojoje mokykloje pagal nuolatinės studijų formos programą (įskaitant ir akademinių atostogų laikotarpį), bet ne ilgiau, iki jiems sukaks 24 metai (išskyrus darbingo amžiaus nesusituokusio asmens, kuriam nustatytas specialusis nuolatinės priežiūros (pagalbos) ar specialusis nuolatinės slaugos poreikis, vaikus), kartu su tėvais gyvenantis nesusituokęs darbingo amžiaus asmuo, kuriam nustatytas specialusis nuolatinės priežiūros (pagalbos) ar specialusis nuolatinės slaugos poreikis.
. Teisę į papildomas lengvatas, numatytas Aprašo 12 punkte turi: 
. gausios šeimos vaikas, augantis arba nuolat globojamas (rūpinamas) gausioje šeimoje, iki jam sukaks 18 metų, vyresni negu 18 metų vaikai ar buvę nuolat globojami (rūpinami) vaikai, jeigu jie mokosi pagal bendrojo ugdymo programą, pagal formaliojo profesinio mokymo programą arba studijuoja aukštojoje mokykloje pagal nuolatinės studijų formos programą (įskaitant ir akademinių atostogų laikotarpį), bet ne ilgiau, iki jiems sukaks 24 metai;
. vaikas, kuriam nustatytas neįgalumo lygis, šeimos, prižiūrinčios (slaugančios) neįgalųjį, kiti auginami ar nuolat globojami (rūpinami) vaikai, iki jiems sukaks 18 metų, ir vyresni negu 18 metų vaikai ar buvę nuolat globojami (rūpinami) vaikai, jeigu jie mokosi pagal bendrojo ugdymo programą, pagal formaliojo profesinio mokymo programą arba studijuoja aukštojoje mokykloje pagal nuolatinės studijų formos programą (įskaitant ir akademinių atostogų laikotarpį), bet ne ilgiau, iki jiems sukaks 24 metai (išskyrus darbingo amžiaus nesusituokusio asmens, kuriam nustatytas specialusis nuolatinės priežiūros (pagalbos) ar specialusis nuolatinės slaugos poreikis, vaikus).
 SKYRIUS


. 50 proc. nuolaida 1 kartą per 2 savaites:
. Marijampolės kultūros centro renginiams;
. Marijampolės kino teatro „Spindulys“ rodomiems kino filmams;
. Marijampolės sporto centro (adresas Mokolų g. 61, Marijampolė) paslaugoms nuo  bendros paslaugų pirkimo sumos.
. 50 proc. nuolaida už ugdymą nuo mokamos sumos už mėnesį:
. Marijampolės meno mokykloje vienai programai;
. Marijampolės moksleivių kūrybos centre už vieno būrelio lankymą;
. Marijampolės sporto centre vienai sporto šakai.

 SKYRIUS


. Savivaldybės teikiamos papildomos lengvatos šeimos kortelės turėtojams finansuojamos iš  savivaldybės biudžeto lėšų ir nepanaudotų savivaldybės biudžeto lėšų piniginei socialinei paramai skaičiuoti ir mokėti. 
. Lėšos papildomoms lengvatoms finansuoti kiekvienais metais yra tvirtinamos Marijampolės savivaldybės biudžete. 
. Papildomos lengvatos teikiamos atsižvelgiant į turimą finansavimą. Pasibaigus finansavimui, lengvatos nėra taikomos. 
. Įstaigos, teikiančios papildomas lengvatas, iki kiekvieno mėnesio 10 d. Piniginės paramos skyriui pateikia paraišką (1 priedas)  ir sąskaitą faktūrą dėl lėšų už pritaikytas papildomas lengvatas kompensavimo.
. Marijampolės savivaldybės administracijos Buhalterijos skyrius įstaigai lėšas perveda iki kiekvieno mėnesio 25 d.  
 SKYRIUS


.  Papildomos lengvatos, numatytos Aprašo 11 ir 12 punktuose teikiamos pateikus:
. šeimos kortelę;
. asmens tapatybę patvirtinantį dokumentą, jeigu šių duomenų nėra įstaigos duomenų bazėje;
. pažymą apie deklaruotą (nuomojamą) gyvenamąją vietą, jeigu šių duomenų nėra įstaigos duomenų bazėje.
. Įstaigos prieš suteikdamos papildomas lengvatas, sutikrina dokumentus, nurodytus Aprašo 18 punkte. 
. Iki kiekvieno mėnesio 10 d. įstaigos, numatytos Aprašo 11 ir 12 punktuose, pateikia Piniginės paramos skyriui (el. p. pinigine.parama@marijampole.lt) informaciją (2 priedas) apie renginius ir kino filmus, kuriems kitą mėnesį bus taikomos papildomos lengvatos. 
. Papildomos lengvatos kiekvieną mėnesį yra skelbiamos Marijampolės savivaldybės internetiniame puslapyje skiltyje „Šeimos kortelė“. 
. Įstaigai, kuri taiko papildomas lengvatas, yra išduodamas šeimos kortelės ženklas, kurį įstaigos įsipareigoja naudoti papildomų lengvatų teikimo vietoje.
__________________________


Papildomų lengvatų suteikimo Marijampolės
savivaldybės gyventojams, turintiems šeimos 
kortelę, tvarkos aprašo
 priedas


______________________________________________________________________________
(Įmonės, įstaigos ar viešojo asmens pavadinimas)

________________________________________________________________________________
(Adresas)

________________________________________________________________________________



Marijampolės savivaldybės administracijos
Piniginės paramos skyriui



PARAIŠKA DĖL LĖŠŲ UŽ SUTEIKTAS PAPILDOMAS LENGVATAS KOMPENSAVIMO

Marijampolė



Prašome kompensuoti lėšas, patirtas už 20___m. ________mėn., už pritaikytas papildomas lengvatas.

Papildomos lengvatos turinys (programos, būrelio, sporto šakos pavadinimas, renginio, kino filmo ir kt. pavadinimas)	Visa kaina, Eur/mėn.  (už būrelį, programą, už renginį, kino filmą ir kt.) 	Asmenų, kuriems buvo suteiktos papildomos  lengvatos, skaičius	Kompensuojama suma, Eur/mėn.
			
Iš viso:		






_______________        _____________________                        ____________________________
(pareigos) 		               (parašas)			                 (vardas, pavardė)





Papildomų lengvatų suteikimo Marijampolės
savivaldybės gyventojams, turintiems šeimos 
kortelę, tvarkos aprašo
 priedas


______________________________________________________________________________
(Įmonės, įstaigos ar viešojo asmens pavadinimas)

________________________________________________________________________________
(Adresas)

________________________________________________________________________________



Marijampolės savivaldybės administracijos
Piniginės paramos skyriui





Marijampolė



Įstaigos siūlomos papildomos lengvatos 20___ m. __________________mėn. 

Papildomos lengvatos turinys (renginio, kino filmo pavadinimas, data)	Vieta, kur papildoma lengvata bus suteikta
	
	




________________	         ______________                             _____________________________
(pareigos) 		               (parašas)			                 (vardas, pavardė)

